stanford-oval/wikipedia huggingface dataset:
Street Fighter II: The Animated Movie

| Street Fighter II: The Animated Movie |
| --- | --- |

ストリートファイター II MOVIE   (Sutorīto Faitā Tsū Mūbī)
Genre: toiminta 
Elokuva: Street Fighter II: The Animated Movie
Ohjaaja: Gisaburō Sugii
Studio: Group TAC
Julkaisupäivämäärä:  6. elokuuta 1994  16. tammikuuta 1996
Kesto: 102 min 
Street Fighter II: The Animated Movie (jap. ストリートファイター II MOVIE, Sutorīto Faitā Tsū Mūbī) on vuonna 1994 ilmestynyt japanilainen anime-elokuva, jonka on ohjannut Gisaburō Sugii, käsikirjoittanut Kenichi Imai ja tuottanut animestudio Group TAC. Elokuvan englanninkielisen käännöksen ja dubbauksen teki Manga Entertainment. Elokuvan toimintakohtausten koreografiat ovat suunnitelleet K-1:n japanilainen perustaja Kazuyoshi Ishii ja sveitsiläinen karateka Andy Hug. Elokuvan tarina on sovitettu samannimisestä Capcomin tappelupelistä Street Fighter II:sta.
Äänirooleissa

| Hahmo | Ääninäyttelijä (japani) | Ääninäyttelijä (englanti) |
| --- | --- | --- |
| Ryu | Kōjirō Shimizu | Skip Stellrecht ("Hank Smith") |
| Ken | Kenji Haga | Eddie Frierson ("Ted Richards") |
| Chun-Li | Miki Fujitani | Lia Sargent ("Mary Briscoe") |
| Guile | Masane Tsukayama | Kirk Thornton ("Donald Lee") |
| M. Bison (Vega Japanissa) | Takeshi Kusaka | Tom Wyner ("Phil Matthews") |
| Sagat | Shigezo Sasaoka | Peter Spellos ("David Conrad") |
| Vega (Balrog Japanissa) | Kaneto Shiozawa | Richard Cansino ("Steve Davis") |
| Balrog (M. Bison Japanissa) | Jōji Nakata | Joe Romersa ("Joe Michaels") |
| E. Honda | Daisuke Gōri | Richard Epcar ("Patrick Gilbert") |
| Dhalsim | Yukimasa Kishino | Don Carey |
| Cammy | Yōko Sasaki | Debra Jean Rogers ("S. J. Carvin") |
| Fei Long | Masakatsu Funaki | Bryan Cranson ("Phillip Williams") |
| Dee Jay | Ginzō Matsuo | Beau Billingslea ("John Hammond") |
| Thunder Hawk | Shōzō Iizuka | Steve Blum ("Richard Cartona") |
| Blanka | Unshō Ishizuka | Tom Carlton |
| Zangief | Tetsuo Kaneo | William Johnson |
| Goutetsu | Hideyo Amamoto | George Celik |
| Eliza | Hiromi Tsuru | Toni Burke |
| vanha tiedemies | Chikao Ōtsuka | Leo Gray |
Musiikki > Japaninkielinen versio

Street Fighter II: The Animated Movien orkesterimusiikista, jazzista ja J-popista koostuvan soundtrackin sävelsi Tetsuya Komuro. Soundtrackillä kuullaan myös Big Lifen ja Alpha-Lylan sävellyksiä, Ryoko Shinoharan laulut "Itoshisa To Setsunasa To Kokoro Tsuyosa To" ja "GooD LucK" sekä Street Fighter II:n soundtrackin säveltäjän Yōko Shimomuran ylimääräinen kappale.
Ensimmäinen CD-levy ilmestyi Japanissa 1. elokuuta 1994.
| # | Kappale | Artisti(t) |
| --- | --- | --- |
| 01 | "Fighting Street" | Tetsuya Komuro |
| 02 | "Plot" | Tetsuya Komuro |
| 03 | "Cry" | Big Life |
| 04 | "Enter Vega" | Tetsuya Komuro |
| 05 | "Itoshisa To Setsunasa To Kokoro Tsuyosa To" | Ryoko Shinohara & Tetsuya Komuro |
| 06 | "Battle – Blanka & Zangief" | Tetsuya Komuro |
| 07 | "Break!" | Alpha-Lyla |
| 08 | "Mission" | Tetsuya Komuro |
| 09 | "Kitsusuki Nagara Atsukunare" | Alpha-Lyla |
| 10 | "Assassination" | Tetsuya Komuro |
| 11 | "Farewell – Ryu & Ken" | Tetsuya Komuro |
| 12 | "GooD LucK" | Ryoko Shinohara & Tetsuya Komuro |
| 13 | "Bonus Track – A Riddle/Gouki Theme" | Yoko Shimomura |
Toinen CD-levy ilmestyi Japanissa 21. marraskuuta 1994. Levyllä ovat elokuvan kappaleet, jotka eivät esiintyneet ensimmäisessä CD-levyssä.
| # | Kappale | Artisti(t) |
| --- | --- | --- |
| 01 | "Opening Fight – Ryu vs. Sagat" | Tetsuya Komuro |
| 02 | "Ryu's Training" | Tetsuya Komuro |
| 03 | "Ryu and Ken's Friendship" | Tetsuya Komuro |
| 04 | "Fei Long and Ryu's Battle" | Tetsuya Komuro |
| 05 | "Fei Long and Ryu's Quiet Friendship" | Tetsuya Komuro |
| 06 | "Honda and Dhalsim's Battle" | Tetsuya Komuro |
| 07 | "Chun Li" | Tetsuya Komuro |
| 08 | "Dee Jay" | Tetsuya Komuro |
| 09 | "Balrog's Eyes" | Tetsuya Komuro |
| 10 | "Balrog and Chun Li's Battle" | Tetsuya Komuro |
| 11 | "Vega's Psycho Power" | Tetsuya Komuro |
| 12 | "Possessed Ken" | Tetsuya Komuro |
| 13 | "Ryu and Ken (Wake up, Ken!)" | Tetsuya Komuro |
| 14 | "Life and Death Struggle" | Tetsuya Komuro |
| 15 | "Heated Friendship" | Tetsuya Komuro |
| 16 | "Chun Li's Sad News" | Tetsuya Komuro |
| 17 | "Itoshisa To Setsunasa To Kokoro Tsuyosa To" (Q Sound Mixed Version) | Ryoko Shinohara & Tetsuya Komuro |
Musiikki > Englanninkielinen versio

Elokuvan englanninkielisessä versiossa Tetsuya Komuron säveltämä alkuperäinen musiikkiraita vaihdettiin lisensoiduihin grunge- ja alternative metal -kappaleisiin. Englanninkielisessä versiossa on myös Cory Leriosin ja John D'Andrean säveltämä alkuperäinen musiikkiraita.
| # | Kappale | Artisti |
| --- | --- | --- |
| 01 | "Blind" | Korn |
| 02 | "Them Bones" | Alice in Chains |
| 03 | "Israel's Son" | Silverchair |
| 04 | "Hallucinations" (Dream World Mix) | In the Nursery |
| 05 | "Evil Dancer" | Black/Note |
| 06 | "Ultra" | KMFDM |
| 07 | "Cuz I'm Like Dat" | Smokin Suckaz wit Logic |
| 08 | "Mantra" | Intermix |
Viittaukset peleissä

Street Fighter II: The Animated Movien tarina katsotaan Street Fighter -pelisarjassa epäkaanoniseksi, mutta elokuvan vaikutukset näkyvät myöhemmissä Street Fighter -peleissä. Elokuvan menestys oli osasyy Street Fighter Alpha -sarjan syntyyn, minkä takia erityisesti Street Fighter Alpha: Warrior's Dreamsissa, Street Fighter Alpha 2:ssa ja Street Fighter Alpha 3:ssa on monia sisäpiiriviittauksia elokuvaan. Street Fighter II: The Animated Movie toi mukaan ensimmäistä kertaa sittemmin myös pelisarjassa esiintyviä sivujuonia, kuten Sagatin pakkomielteisen suhteen Ryuhun ja Chun-Lin ja Vegan vihollisuuden.
Street Fighter Alpha: Warrior's Dreamsissa Ken Mastersille annettiin sidotut pitkät hiukset ja M. Bisonista tehtiin kookas ja lihaksikas verrattuna Street Fighter II:n hoikkaan Bisoniin; molemmat hahmomallit perustuvat elokuvan näkemykseen Kenistä ja Bisonista. Street Fighter Alpha 2 myös kanonisoi elokuvan väitöksen, jonka mukaan Ryun ikoninen punainen hachimaki on alun perin Kenin hiusnauha, jonka Ken antoi jäähyväislahjaksi Ryulle. Street Fighter Alphan Dramatic Battle -moodissa Ryu ja Ken kohtaavat yhdessä elokuvan viimeisen toimintakohtauksen tavoin Bisonin; pelin japaninkielisessä versiossa ottelun aikana kuullaan elokuvan soundtrackin kappale "Itoshisa To Setsunasa To Kokoro Tsuyosa To" samasta kohtauksesta. Street Fighter Alphassa Sagatin loppuvastus on Ryu, jonka Sagat kohtaa samalla ruohoniityllä kuin elokuvan alkukohtauksessa. Street Fighter Alpha 2:ssa Zangief ja Street Fighter Alpha 3:ssa Cammy viskaavat pois punaisen kaavun ennen osallistumista otteluun, mikä on viittaus hahmojen sisääntuloon elokuvassa. Street Fighter Alpha 2:ssa Bisonin VTOL-kone nähdään Brasiliassa sijaitsevassa pelin tasossa. Street Fighter Alpha 2:ssa Bisonin loppunäytöksessä Shadowlawille työskentelevä vanha tiedemies tekee cameoroolin ja Bison aivopesee Ryun samalla tavalla kuin Ken aivopestiin elokuvassa. Street Fighter Alpha 3:ssa Ryu kohtaa aivopestyn Kenin, minkä jälkeen hän käy viimeisen ottelun Bisonia vastaan. Street Fighter II: The Animated Movien vaikutukset yltivät myös Street Fighter Alpha -sarjan ulkopuolelle; esimerkiksi elokuvan aivopesty Ken oli pääinspiraatio SNK vs. Capcom: SVC Chaosin Violent Kenille.
Street Fighter II: The Animated Moviessa Shadalowlawin monitorissa Ryun ja Kenin mestarin nimeksi mainitaan Goutetsu. Elokuva on täten Goutetsun ensiesiintyminen, vaikka hänestä vain kuuluu Goutetsun ääni. Ennen elokuvaa ilmestyneessä Masaomi Kanzakin mangassa Street Fighter II: Ryussa Ryun ja Kenin mestarin nimeksi kuitenkin mainittiin Gouken. Street Fighter Alphassa Akuman loppunäytöksessä Goutetsun ja Goukenin hahmot liitettiin pelisarjan viralliseen juoneen ja esiteltiin ensimmäisen kerran Goutetsun ulkonäkö. Virallisesti Goutetsu oli Goukenin ja Akuman mestari, jonka murhasi Akuma ennen kuin Gouken otti Ryun ja Kenin oppilaikseen. Akuma tekee elokuvassa cameoroolin nojaten muuria vasten Kalkuttaan sijoittuvassa kohtauksessa.
Aiheesta muualla

Street Fighter II: The Animated Movie Internet Movie Databasessa (englanniksi)
Street Fighter
| --- | --- |
Videopelit:   Street Fighter  Street Fighter II Super Street Fighter II  Super Street Fighter II Turbo  Turbo HD Remix  Street Fighter Alpha Alpha 2  Alpha 3  Street Fighter III  Street Fighter IV Super Street Fighter IV  Ultra Street Fighter IV  Street Fighter V  Street Fighter 6 
Spin-off-pelit:   Street Fighter 2010  Street Fighter: The Movie  Street Fighter EX EX2  EX3  Super Puzzle Fighter II Turbo  Super Gem Fighter Mini Mix  Street Fighter Online: Mouse Generation 
Muut pelit:   X-Men vs. Street Fighter  Marvel Super Heroes vs. Street Fighter  Street Fighter X Tekken  Tekken X Street Fighter 
Hahmot:   Akuma  Balrog  Blanka  Cammy  Chun-Li  Dan  Dhalsim  E. Honda  Fei-Long  Guile  Ken  M. Bison  Ryu  Sagat  Sakura  T. Hawk  Vega  Zangief 
Elokuvat:   Street Fighter (1994)  Street Fighter: The Legend of Chun-Li (2009) 
Animaatioelokuvat:   Street Fighter II: The Animated Movie (1994)  Street Fighter Alpha: The Animation (1999)  Street Fighter Alpha: Generations (2005)  Street Fighter IV: The Ties That Bind (2009) 
Televisiosarjat:   Street Fighter II V (1995)  Street Fighter (1995–1997)  Street Fighter: Assassin's Fist (2014) 
Sarjakuvat:   Street Fighter II: Ryu  Street Fighter: Sakura Ganburu!
Crazy Heart

| Crazy Heart |
| --- | --- |

Ohjaaja:  Scott Cooper
Käsikirjoittaja:  Scott Cooper
Tuottaja:  T-Bone Burnett Judy Cairo Rob Carliner Scott Cooper Robert Duvall
Säveltäjä:  Stephen Bruton T-Bone Burnett
Kuvaaja:  Barry Markowitz
Leikkaaja:  John Axelrad
Pääosat:  Jeff Bridges Maggie Gyllenhaal
Valmistustiedot
Valmistusmaa:  Yhdysvallat
Tuotantoyhtiö:  Butcher’s Run Films Fox Searchlight Pictures Informant Media
Levittäjä:  Fox Searchlight Pictures Netflix Disney+
Ensi-ilta:  16. joulukuuta 2009  Suomessa 14. toukokuuta 2010
Kesto:  112 minuuttia
Alkuperäiskieli:  englanti
Budjetti:  7 000 000 dollaria
Tuotto:  47 405 566 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Crazy Heart on vuonna 2009 ensi-iltansa saanut Scott Cooperin ohjaama ja käsikirjoittama yhdysvaltalainen draamaelokuva. Se perustuu Thomas Cobbin samannimiseen romaaniin vuodelta 1987. Jeff Bridges näyttelee Bad Blakea, parhaat päivänsä nähnyttä country-musiikin artistia, joka pyrkii elämänmuutokseen aloittaessaan suhteen nuoren Jean-nimisen toimittajan (Maggie Gyllenhaal) kanssa. Muissa rooleissa ovat muun muassa Colin Farrell, Robert Duvall ja Beth Grant. Bridges, Farrell ja Duvall myös laulavat elokuvassa.
Elokuva kuvattiin Los Angelesissa sekä Uuden Meksikon eri paikkakunnilla vuonna 2008. "Crazy Heartin" budjetti oli seitsemän miljoonaa dollaria. Elokuvaa suunniteltiin alun perin suoraan videolevitykseen, mutta Fox Searchlight osti sen oikeudet teatterilevitykseen.
Elokuvan ensi-ilta oli Yhdysvalloissa 16. joulukuuta 2009 ja Suomessa 14. toukokuuta 2010.
Näyttelijät

| 0 | 1 | 2 |
| --- | --- | --- |
|  Jeff Bridges  | … |  Otis ”Bad” Blake   |
|  Maggie Gyllenhaal  | … |  Jean Craddock   |
|  Colin Farrell  | … |  Tommy Sweet   |
|  Robert Duvall  | … |  Wayne Kramer   |
|  Beth Grant  | … |  JoAnne   |
|  Annie Corley  | … |  Donna   |
|  Tom Bower  | … |  Bill Wilson   |
|  Jack Nation  | … |  Buddy   |
|  James Keane  | … |  manageri   |
Soundtrack

Albumi "Crazy Heart: Original Motion Picture Soundtrack" julkaistiin vuonna 2009. Levyllä on 16 kappaletta, jotka ovat pääosin T-Bone Burnettin, Stephen Brutonin ja Ryan Binghamin kirjoittamia. Esiintyjinä kuullaan mm. Jeff Bridgesiä, Colin Farrellia, Buck Owensia, Lightnin' Hopkinsia ja Waylon Jenningsiä.
Vastaanotto > Palkinnot

Jeff Bridges voitti miespääosasta sekä Oscarin että Golden Globen. Ryan Bingham ja T-Bone Burnett saivat Oscarin ja Golden Globen elokuvan tunnussävelmästä "The Weary Kind". Maggie Gyllenhaal oli ehdolla Oscar-palkintoon naissivuosan kategoriassa.
Vastaanotto > Arvioita

Episodi-lehdessä kuusi kriitikkoa antoi elokuvalle pisteitä keskiarvona 3,17.
Aiheesta muualla

Suomenkielinen elokuva-arvio - Blues-Finland.com
Virallinen Crazy Heart -kotisivu - Fox Searchlight Pictures
Crazy Heart -käsikirjoitus (Arkistoitu – Internet Archive) - Fox Searchlight Pictures
Sylkeväpunakobra

| Sylkeväpunakobra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Myrkkytarhakäärmeet Elapidae
Suku::  Kobrat Naja
Laji::  pallida
Kaksiosainen nimi
 Naja pallida  Boulenger, 1896 
Katso myös
   Sylkeväpunakobra Wikispeciesissä   Sylkeväpunakobra Commonsissa 
Infobox OKNimi-testi OKIUCN-testi OK: 
Sylkeväpunakobra tai punasylkeväkobra (Naja pallida) on Itä-Afrikassa elävä erittäin myrkyllinen kobralaji. Sen väritys vaihtelee lohenpunaisesta korallinpunaiseen tai ruskeaan. Kaulaa ympäröi leveä musta raita, joka näkyy parhaiten eläimen nostaessa etupäänsä ylös. Silmän alla on yleensä musta kyyneltä muistuttava kuvio. Sen pää on pieni ja pyöreä ja suurissa silmissä on pyöreät pupillit. Sylkeväpunakobra kasvaa 60–75 cm pitkäksi. Kenian ja Sudanin puoliaavikoilla elävät yksilöt ovat punaisimpia ja levinneisyysalueensa pohjoisosissa Egyptissä taas ruskeimmillaan. Sylkeväpunakobra munii 6–15 munaa. Sen ravintoon kuuluvat pikkunisäkkäät, toiset käärmeet ja linnut.
Puolustautuminen

Laji puolustautuu muiden kobrien tavoin nostamalla päänsä pystyyn ja levittämällä niskansa. Lisäksi sylkeväpunakobra nimensä mukaisesti sylkee uhkaajaansa kohti jopa 2 metrin päähän. Sen myrkkyhampaissa on pienet aukot, joista erikoislihakset puristavat myrkyn ulos. Käärmeen osumatarkkuus on erittäin hyvä. Sylkeväpunakobra tähtää hyökkääjän kasvoille, jolloin myrkkyä päätyy silmiin. Myrkky aiheuttaa silmissä hyvin inhottavaa kirvelyä, joka saa hyökkääjän perääntymään. Ihmisen silmiin joutuessaan sylkeväpunakobran myrkky saattaa aiheuttaa pysyviä vaurioita, ellei sitä huuhdella välittömästi pois. Käärmeen saalistaessa se ei sylje, vaan käyttää normaalia myrkkypuremaa uhrinsa pyydystämiseen.
Aiheesta muualla

ITIS: Naja pallida (englanniksi)
The University of Adelaide, Australia, Clinical Toxinology Resources: Naja pallida (englanniksi)
Suomen luovin kunta

Suomen luovin kunta oli Suomen Kuntaliiton, Suomen Keksijäin Keskusliiton ja Suomen Yrittäjien vuosittain vuosina 1998-2009 myöntämä nimitys. Luovimman kunnan valinnassa kiinnitettiin erityisesti huomiota kunnanhallinnon toimintatapoihin, keksintö- ja innovaatiotoiminnan tuloksiin sekä kunnan yrittäjäilmastoon.
Suomen luovimmat kunnat

2009 Kaarina
2007 Lempäälä
2006 Kempele
2005 Luopioinen
2004 Hollola
2003 Kontiolahti
2002 Muurame
2001 Uusikaupunki
2000 Sotkamo
1999 Keitele
1998 Sievi
Sähköinen matkustuslupajärjestelmä

| ESTA |
| --- | --- |

 Virallinen verkkosivusto
Verkkosivusto:  https://esta.cbp.dhs.gov/
Kotipaikka:  Yhdysvallat
Tyyppi:  rajavalvonta, sähköinen asiointi
Kielet:  arabia, tsekki, kiina, tanska, saksa, viro, kreikka, espanja, ranska, heprea, kroatia, islanti, italia, japani, korea, latvia, liettua, unkari, hollanti, norja, puola, portugali, slovakia, slovenia, suomi, ruotsi
Omistaja:  Yhdysvaltain kotimaan turvallisuusvirasto
Sähköinen matkustuslupajärjestelmä, eli ESTA (engl. Electronic System for Travel Authorization), on Yhdysvaltain hallituksen kehittämä järjestelmä, jonka tarkoituksena on esiseuloa matkustajat ennen kuin heille myönnetään lupa saapua Yhdysvaltoihin.
Lupaa edellytetään Yhdysvaltoihin matkalla olevan aluksen tai ilma-aluksen kyytiin nousemiseen, eli se vaaditaan, vaikka reitti vain kulkisi Yhdysvaltojen kautta.
Sähköinen matkustuslupa maksaa 21 dollaria ja se on voimassa kaksi vuotta. Se on tarkoitettu viisumivapausohjelmaan kuuluvien maiden kansalaisille, joiden matka Yhdysvaltoihin kestää enintään 90 päivää. Lupaa on ehdottomasti haettava vähintään 72 tuntia ennen matkaa, sillä lupaa ei voi saada välittömästi. Ennen uutta muutosta luvan sai parhaimmillaan samalla sekunnilla.
Hakemus tehdään internetissä ja se edellyttää voimassa olevaa elektronisesti luettavaa passia.
Virallisen lupia tarjoavan verkkosivuston lisäksi lupa on mahdollista ostaa arvokkaampaan hintaan lupia välittävältä erilliseltä palveluntarjoajalta, tosin Yhdysvaltain hallitus ei suosittele tätä metodia eikä se tuo lisäetuja käyttäjälle.
Marraskuusta  2017 alkaen 38 valtiota on mukana sähköisessä matkustuslupajärjestelmässä
| 0 | 1 | 2 |
| --- | --- | --- |
|   Andorra   Australia   Itävalta   Belgia   Brunei   Chile   Tšekki   Tanska   Viro   Suomi   Ranska   Saksa   Kreikka |   Unkari   Islanti   Irlanti   Italia   Japani   Etelä-Korea   Latvia   Liechtenstein   Liettua   Luxemburg   Malta   Monaco   Alankomaat |   Uusi-Seelanti   Norja   Puola   Portugali   San Marino   Singapore   Slovakia   Slovenia   Espanja   Ruotsi   Sveitsi   Taiwan   Britannia |
ESTA tuli käyttöön 2007, kun presidentti George W. Bush allekirjoitti lain, jolla 9/11-komission suositukset pantiin toimeen (Implementing Recommendations of the 9/11 Commission Act of 2007). ESTA tuli pakolliseksi 12.1.2009.
Euroopan unioni katsoi Yhdysvaltain rikkoneen viisumivapautta vaatimalla vielä matkustuslupaa. Maaliskuussa 2017 Euroopan parlamentti vaati EU:n kommissiolta vaatimaan viisumia yhdysvaltalaisilta. EU on sittemmin ottanut käyttöön vastaavan ETIAS-järjestelmän (European Travel Information and Authorisation System).
Kuvia

ESTA-pääte Brysselin lentoasemalla
Järjestelmän lämpöherkkä tunnistekuitti
Tauno Linnavuori

Tauno Heikki Ilmari Linnavuori (4. lokakuuta 1907 Hausjärvi – 2. kesäkuuta 1965 Helsinki) oli suomalainen kirjailija ja toimitussihteeri.
Linnavuori toimi toimitussihteerinä Perä-Pohja-lehdessä, Riihimäen Sanomissa, Uudessa Aurassa ja vuosina 1940–1959 Uudessa Suomessa. Hän jäi sairauden vuoksi eläkkeelle vuonna 1959. Valtion sanomalehtimieseläkkeen hän sai vuonna 1964. Suomen Palloliiton pääsihteerinä hän toimi vuosina 1937–1940.
Teoksia

Laura kertoo sadun: romaani. Aura, Turku 1945
Carmen Rasmusen

American Idolin konserttikiertue vuonna 2003. Vasemmalta oikealle: Julia DeMato, Kimberly Caldwell ja Carmen Rasmusen.
Carmen Rasmusen (s. 25. maaliskuuta 1985, Edmonton, Alberta) on kanadalais-yhdysvaltalainen laulaja, joka sijoittui kuudenneksi American Idolin toisella tuotantokaudella vuonna 2003. Rasmusen soittaa myös pianoa ja kitaraa. Hän on syntyperältään norjalainen.
Hänen ensimmäinen EP Carmen, julkaistiin omakustanteena ja se sisälsi hänen ensimmäisen singlensä, "Photograph". Debyyttialbuminsa Nothin' Like the Summer hän julkaisi 28. elokuuta 2007 ja albumin ensimmäinen single "Nothin' Like the Summer" debytoi Yhdysvalloissa 24. huhtikuuta 2007.
Diskografia > Albumit

Carmen (EP) (2004)
Nothin' Like the Summer (2007)
Diskografia > Singlet

"Photograph" (2004)
"Nothin' Like the Summer" (2007)
Aiheesta muualla

Rasmusen MySpacessa
Champaign

| Champaign |
| --- | --- |
 Keskustan rakennus
 Champaign
 Koordinaatit: 40°6′54″N, 88°16′22″W 
Valtio:   Yhdysvallat
Osavaltio:   Illinois
Piirikunta:  Champaignin piirikunta
Perustettu:  1855
Pinta-ala:  
 – Kokonaispinta-ala:  58,1 km²
Väkiluku (2021):  89 114
 – Väestötiheys:  1 534 as./km²
 
 www.champaignil.gov 
Infobox OKVirheellinen NIMI-arvo: 
Champaign on kaupunki Champaignin piirikunnassa, Illinois'n osavaltiossa, Yhdysvalloissa. Kaupungissa asuu 89 114 asukasta, ja sen pinta-ala on noin 58,1 neliökilometriä. Kaupungin väestötiheys on 1 534 asukasta neliökilometrillä. Kaupunki perustettiin nimellä "West Urbana" vuonna 1855.
Historia

Kaupunki perustettiin vuonna 1855 nimellä West Urbana rautatien varteen, joka sijaitsi kaksi kilometriä Urbanasta länteen. Kaupunki kasvoi Urbanaa suuremmaksi, ja vuonna 1861 kaupunki sai nykyisen nimensä. Nimi tuli piirikunnasta Ohiossa.
Väestö

Kaupungissa asui vuonna 2021 89 114 asukasta, ja vuotta sitä ennen 88 421 asukasta. Vuonna 2010 asukkaita oli 81 055, vuonna 2000 70 468 ja vuonna 1990 64 399. Kaupungin väkiluku on siis kasvussa, ja kaupunki on maan 386. suurin. Kaupungin sijoitus on kuitenkin laskenut vuodesta 1990, jolloin kaupunki oli 370. suurin.
Kaupungin asukkaiden keski-ikä on hieman yli 27 vuotta, joka on paljon matalampi kuin osavaltion keskiarvo (38,6). Ulkomaalaisten keski-ikä on korkeampi kuin maassa syntyneiden keski-ikä. Asukkaista yli 53 prosenttia on miehiä. 14,7 prosenttia asukkaista on syntynyt ulkomailla ja 89,8 prosenttia on maan kansalaisia.
Asukkaista 59,2 prosenttia on valkoisia, 18,4 prosenttia mustia tai afroamerikkalaisia, aasialaisia 13,2 prosenttia ja monirotuisia 2,5 prosenttia.
Maantiede > Etäisyyksiä

Osavaltion suurimpaan kaupunkiin Chicagoon on matkaa 216 kilometriä. Pääkaupunkiin Springfieldiin matkaa on 138 kilometriä.
Maantiede > Ilmasto

Kaupungissa vallitsee mannerilmasto, jossa on kylmät talvet ja lämpimät kesät. Kaupungin lämpimin kuukausi on heinäkuu ja kylmin tammikuu. Kaupungin sadanta on hieman maan keskiarvon yläpuolella ja lunta sataa vähemmän kuin muualla maassa. Kaupungissa sataa eniten huhti-marraskuussa. Lunta sataa marraskuun puolivälistä maaliskuun loppuun.
Taustakuva

Taustakuva Mongoliasta
Taustakuva tarkoittaa kuvaa, jota käytetään koristeena tietokoneen tai mobiililaitteen näytöllä käyttöliittymän taustalla.

Useammilla laitteilla on valmis taustakuva, mutta käyttäjällä on mahdollisuus vaihtaa se mieleisekseen.
Sylkirauhastulehdus

Sylkirauhastulehdus on bakteerin, nuoremmilla myös viruksen aiheuttama suurien sylkirauhasten tulehdus.
Etiologia

Tyypillisin sylkirauhastulehdus syntyy iäkkäälle kuivuman seurauksena. Kuivumaa voi aiheuttaa esimerkiksi huono nesteytys, lääkitys tai diabetes. Myös sylkirauhasen kivi voi tukkia tihehyeitä ja siten aiheuttaa tulehduksen. Tavallisia sylkirauhastulehduksen aiheuttavia aerobisia bakteereja ovat Staphylococcus aureus ja streptokokit. Usein kyseessä on sekainfektio.
Paramyksoviruksen aiheuttama sikotauti aiheuttaa myös sylkirauhastulehduksia. Aiemmin tauti oli yleinen lapsilla, mutta MPR-rokotteen myötä se on Suomessa varsin harvinainen. Harvoin sylkirauhastulehduksen taustalla voi myös olla Epstein–Barrin virus tai HIV-infektio.
Kliininen kuva ja diagnoosi

Oireita ovat kuume ja sylkirauhasen tulehduksesta kertovat oireet: turvotus, kuumotus, punoitus ja kipu. Joskus suun sisään aukeavista sylkirauhastiehyistä voi valua märkävuotoa merkkinä bakteeri-infektiosta.
Diagnoosi on kliininen. Sylkirauhasten tarkastelulla ja tunnustelulla voidaan todeta tulehdus. Märkävuodosta voidaan ottaa bakteeriviljely. Epäselvissä tilanteissa voidaan sylkirauhasta tutkia ultraäänellä.
Hoito

Sylkirauhastulehduksen ensisijainen hoito on antibiootti ja riittävä nesteytys. Rauhasta voi lypsää tyhjäksi märkävuodosta. Jos sylkirauhasessa on kivi, poistetaan se tähystyksessä.
Sylkirauhasen komplikaatioina voi syntyä paise tai tulehdus voi levitä kaulan syviin osiin. Molemmissa tilanteissa hoitona on leikkaus.
Tauno Lukkarinen

Tauno Antero Lukkarinen (18. joulukuuta 1913 Iisalmi – 19. elokuuta 1989 Kittilä) oli suomalainen pienviljelijä ja kirjailija.
Lukkarisen vanhemmat olivat suutari Heikki Lukkarinen ja Kaisa Vilhelmiina Lepistö. Hän oli naimisissa vuodesta 1937 Selma Kristiina Kankaan kanssa.
Teoksia

Lasia ikkunat - sarvet luuta, runoja.   OK-kirjat, Kemi 1973
Pakettiviljelijän päiväkirja, romaani.    Pohjoiset kirjailijat, Oulu 1975
Junamatka, novellikokoelma.    Pohjoiset kirjailijat, Tornio 1978
Jätkän jäähyväiset, runokokoelma.     Tekijä, Kittilä 1984